Lundy

Lundy er en øy ved kysten av England, og den største i Bristolkanalen. Øya ligger 19 km utenfor kysten av Devon, noe som tilsvarer om lag en tredel av avstanden over kanalen mellom England og Wales. Øya er 5 km lang og 1 km bred. Et havvarslingsområde i Storbritannia er kalt opp etter øya.

I 2007 var der 28 fastboende på øya. Blant disse er der en oppsynsmann, en øybestyrer, og bønder, samt ansatte ved en pub. De fleste bor i og rundt landsbyen Marisco sør på øya. De fleste besøkende er på dagsturer på øya.

I en leserundersøkelse i Radio Times i 2005 ble Lundy kåret til det tiende mest fantastiske underverket i Storbritannia. Hele øya har status som Site of Special Scientific Interest (sted av særskilt vitenskapelig interesse), og ble det første marine naturreservatet i England, samt den første marine vernesonen.Natural England, News release, 12. januar 2009   , noe som kom av det unike dyre- og plantelivet på øya. Øya er styrt av Landmark Trust på vegne av National Trust.

 Referanser 

 Eksterne lenker 

 Lundy Field Society
 Lundy Birds
 Webkamera

Kategori:Verneområder i England
Kategori:Øyer i England
Kategori:Devon